И Рафаело стана жертва на коронавируса | Момичетата от града
13 March 2020 06.07.2020 14:25
Едно от събитията в културния календар на Рим – голямата изложба, отбелязваща 500 години от смъртта на Рафаело, е поредната жертва на коронавируса. Тя бе открита едва преди седмица и се очакваше на привлече хиляди туристи от цял свят, но поради обявяването на тотална карантина в Италия музеят „Скудерие дел Куиринале“ затвори вратите си за посетители.
Голямата ретроспекция на гения на Ренесанса трябваше да продължи до 2 юни 2020г., но до този момент не е ясно дали срокът ѝ ще бъде удължен. Проблемът идва от това, че много от произведенията в експозицията са заети от други музеи и галерии, които очакват картините да се върнат в съответните договорени срокове.
До момента за изложбата на Рафаело в „Скудерие дел Куиринале“ са продадени над 70 хиляди билети, като повечето от тях – онлайн.